Grad Kraljevica, Frankopanska 1a, Kraljevica, OIB 41878841251, zastupan po Gradonačelniku Daliboru Čandrliću
(u daljnjem tekstu: Grad)
i
(Naziv, adresa i OIB Korisnika), zastupan po (ime i prezime osobe ovlaštene za zastupanje Korisnika) (u daljnjem tekstu: Korisnik) sklopili su slijedeći

UGOVOR
o financiranju programa Javnih potreba u ___________
Članak 1.
Predmet ovog Ugovora je financiranje programa (naziv programa) (u daljnjem tekstu: Program) kojeg provodi Korisnik.
Članak 2.
Grad će financirati Program iz članka 1. ovog Ugovora u iznosu od (iznos) (slovima:) kuna.
Sredstva se mogu koristiti isključivo za provedbu Programa sukladno uvjetima Javnog natječaja i prema Opisnom obrascu Programa i Obrascu proračuna Programa.
Navedena sredstva će se isplatiti s proračunske pozicije (šifra i naziv pozicije).
Članak 3.
Ovaj Ugovor primjenjuje se na proračunsku godinu 2023.
Članak 4.
Sredstva iz članka 2. ovog Ugovora isplatit će se na žiroračun korisnika broj (broj računa) na način da će se____________________________(sukladno pisanom zahtjevu Korisnika).
Članak 5.
Radi kontrole namjenskog korištenja sredstava Korisnik se obvezuje da će Gradu dostaviti Izvještaj o provedbi Programa koji treba sadržavati:
a) Opisno izvješće;
b) Financijsko izvješće uz detaljno dokumentiranje svih troškova i priloge.
Korisnik podnosi godišnji izvještaj o provedbi Programa sukladno zakonskim odredbama do__________________. Izvještaji se podnose na propisanim obrascima Grada koji će biti objavljeni na mrežnim stranicama Grada.
Izvještaj se dostavlja u tiskanom obliku (poštom ili osobnom dostavom u pisarnicu Grada, potpisan od strane osobe ovlaštene za zastupanje Korisnika i pečatiran).
Grad zadržava pravo zatražiti i periodični izvještaj o provođenju programa.
Članak 6.
Grad pridržava pravo kontinuiranog praćenja i vrednovanja izvršenja Programa Korisnika iz članka 1. Ugovora, te preispitivanje financija i troškova u bilo koje vrijeme trajanja financiranja, te u razdoblju od 1 godine nakon završetka Programa.

Grad može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.
Članak 7.
Korisnik se obvezuje pravodobno obavijestiti Grad o manjim i većim izmjenama Ugovora pisanim putem.
Manje izmjene Ugovora mogu biti:
- promjena bankovnog računa Korisnika;
- promjena adrese ili drugih kontakata Korisnika
- manje promjene Programa koje ne utječu na njegov opseg i ciljeve (npr. manje promjene u
vremenskom rasporedu provedbe aktivnosti)
Manje izmjene ne zahtijevaju izradu Dodatka ugovoru.
Veće izmjene ugovora zahtijevaju izradu Dodatka ugovoru i njegovo potpisivanje od strane Grada i korisnika. Grad odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.
Članak 8.
Grad zadržava pravo na povrat već doznačenih sredstava u slučaju da utvrdi da su navedena novčana sredstva utrošena suprotno namjeni utvrđenoj ovim Ugovorom.
O obustavi doznake, odnosno o obvezi povrata već doznačenih novčanih sredstava, Grad će pisanim putem obavijestiti Korisnika.
Članak 9.
Korisnik se obvezuje u svim obavijestima ili publikacijama (uključujući Internet) istaknuti naziv Grada kao institucije koja financira program/projekt koji je predmet ugovora.
Korisnik je suglasan da Gard koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava i doprinosa Grada razvoju civilnoga društva u Gradu Kraljevice.
Članak 10.
Grad ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.
Članak 11.
Ugovorne strane su suglasne da će sve eventualne sporove u vezi s provedbom ovog Ugovora rješavati sporazumno ili postupkom mirenja, a ukoliko to nije moguće nadležan je sud u Rijeci.
Članak 12.
Opisni obrazac Programa (prijavnica) i Obrazac financijskog plana Programa koje je Korisnik dostavio prijavljujući se na Javni natječaj i usklađeni Financijski plan Programa, sastavni su dio ovog Ugovora.
Članak 13.
Za sve ostale ugovorne odredbe koje dopunjuju ovaj Ugovor i odnose se na opća pravila i obveze koje se primjenjuju u provedbi Programa vrijede Opći uvjeti ugovora koji će biti objavljeni na mrežnim stranicama Grada.

Članak 14.
Za svaki oblik komunikacije (dostavu obavijesti o izmjenama i dopunama Ugovora i dostavu Izvještaja koji je povezan s ovim Ugovorom) potrebno je navesti klasu i urudžbeni broj Ugovora i naziv Programa te ga poslati na sljedeće adrese: Za Grad: adresa, tel., adresa elektronske pošte korisnika za korespondenciju; Za Korisnika: adresa, tel., adresa elektronske pošte korisnika za korespondenciju.
Članak 15.
Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva primjerka Grad.
Članak 16.
Ugovor stupa na snagu danom potpisa posljednje ugovorne strane.
KLASA:
URBROJ:
Kraljevica,